recursal/SuperWikiNEXT-32B huggingface dataset:
**Լապլասի ձևափոխություն**, ձևափոխություն, որը {\displaystyle t(0<t<\infty )} իրական փոփոխականի {\displaystyle f(t)} ֆունկցիային համապատասխանեցնում է {\displaystyle p=\sigma +ir} կոմպլեքս փոփոխականի {\displaystyle F(p)=L(f)=\int \limits \_{0}^{\infty }f(t)e^{-pt}\,dt} ֆունկցիա։

Լապլասի ձևափոխություն է կոչվում նաև {\displaystyle F(p)} ֆունկցիան։ Որոշ պայմանների դեպքում Լապլասի ձևափոխությունը հնարավոր է շրջել, այսինքն՝ գտնել այնպիսի {\displaystyle L^{-1}} օպերատոր, որ {\displaystyle f(t)=L^{-1}(F(p))}:
Լապլասի ձևափոխությունը կիրառվում է հավանականությունների տեսության սահմանային թեորեմներում, ուր կոչվում է բնութագրիչ ֆունկցիա։ Այդ կիրառությունը հիմնականում հիմնված է Լապլասի ձևափոխության հետևյալ հատկության վրա. {\displaystyle L(\int \limits \_{0}^{t}f(u)g(t-u)du)=L(f)L(g)=F(p)G(p)}, որը անկախ պատահական մեծությունների գումարի բնութագրիչ ֆունկցիան արտահայտում է գումարելիների բնութագրիչ ֆունկցիաներով։ Լապլասի ձևափոխությունը թույլ է տալիս հաստատուն գործակիցներով սովորական դիֆերենցիալ հավասարումը հանգեցնել հանրահաշվական հավասարման։ Օգտվելով Լապլասի ձևափոխությունից հնարավոր է մասնակի ածանցյալներով դիֆերենցիալ հավասարման փոփոխականների թիվը մեկով պակասեցնել։ Կիրառական մաթեմատիկայի շատ խնդիրներ լուծվում են Լապլասի ձևափոխության օգնությամբ։

Տես նաև
-------

* Օպերացիոն հաշիվ

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 489)։*  |
**Պոտենցիալի տեսություն**, մաթեմատիկայի բաժին, որն ուսումնասիրում է սուբհարմոնիկ ֆունկցիաներ, ունակություններ, չափի ցրումներ՝ տարբեր տեսանկյուններից և այլ հարակից հարցեր։

Պոտենցիալ դաշտեր
----------------

Պոտենցիալի տեսությունը առաջացել է մաթեմատիկական ֆիզիկայի այն բաժնից, որն ուսումնասիրում է մարմինների, լիցքերի և այլ օբյեկտների առաջացրած ուժային դաշտեր։ Ուժային դաշտը (վեկտորական դաշտը)՝

{\displaystyle {\vec {a}}(x,y,z,)=[a\_{1}(x,y,z),a\_{2}(x,y,z),a\_{3}(x,y,z)]}
կոչվում է պոտենցիալ դաշտ, եթե գոյության ունի այնպիսի սկալյար {\displaystyle v(x,y,z)} ֆունկցիա (որն անվանում են a դաշտի պոտենցիալ ֆունկցիա) որ՝ 

{\displaystyle {\frac {\partial v}{\partial x}}=a\_{1}}, {\displaystyle {\frac {\partial v}{\partial y}}=a\_{2}}, {\displaystyle {\frac {\partial v}{\partial z}}=a\_{3}}:
Պոտենցիալ դաշտեր են, մասնավորաբար, գրավիտացիոն դաշտը, էլեկտրաստատիկ դաշտը և այլն։ Օրինակ՝ {\displaystyle A=(a\_{1},a\_{2},a\_{3})} կետում կենտրոնացված m զանգվածը իր շուրջը ստեղծում է ուժային դաշտ, որի պոտենցիալ ֆունկցիան (նյուտոնյան պոտենցիալ) ունի հետևյալ տեսքը՝

{\displaystyle V(B)={\frac {\gamma \cdot m}{|A-B|}}}
որտեղ {\displaystyle B=(b\_{1},b\_{2},b\_{3})}, իսկ {\displaystyle \left\vert A-B\right\vert ={\sqrt {(a\_{1}-b\_{1})^{2}+(a\_{2}-b\_{2})^{2}+(a\_{3}-b\_{3})^{2}}}}-ն {\displaystyle A} և {\displaystyle B} կետերի հեռավորությունն է, {\displaystyle \gamma }-ն՝ գրավիտացիոն հաստատունը։

*Մի քանի կետերում կենտրոնացված զանգվածների ստեղծած ուժային դաշտի պոտենցիալը հավասար է առանձին զանգվածների ստեղծած ուժային դաշտերի պոտենցիալների գումարին։*

Եթե զանգվածը բաշխված է {\displaystyle \rho } խտությամբ, ապա դրա ստեղծած ուժային դաշտի ․ պոտենցիալ ֆունկցիան ունի հետևյալ տեսքը՝

{\displaystyle V(B)=\gamma \cdot \iiint {\frac {\rho (A)dA}{|A-B|}}}
Այն {\displaystyle V(B)} ֆունկցիաները, որոնք կարելի է ներկայացնել վերը գրված տեսքով ({\displaystyle \rho }-ն ոչ բացասական ֆունկցիա է), սուբհարմոնիկ են․ այս է պատճառը, որ սուբհարմոնիկ ֆունկցիաներն ընդհանրապես պոտենցիալի տեսության ուսումնասիրության կարևորագույն օբյեկտներից են։

1960-ական թվականներին պարզվեց, որ պոտենցիալի տեսության որոշ բաժիններ («Մաքսիմումի սկզբունքին» բավարարող կորիզների հետազոտություններ) և հավանականությունների տեսության որոշ բաժիններ (Մարկովյան պրոցեսների և կիսախմբերի տեսություն) իրականում միասնական տեսություն են։

Կիրառություններ
---------------

Պոտենցիալի տեսությունն ունի մի շարք կիրառություններ, օրինակ՝ օգտակար հանածոների հայտնաբերման և դրանց քանակի գնահատման համար օգտվում են գրավիմետրիայի մեթոդից, որի տեսական հիմքը պոտենցիալի տեսության հակադարձ խնդիրն է. այն է, գտնել մարմնի ձևը և խտությունը՝ ունենալով մարմնի՝ իրենից դուրս ստեղծած դաշտի պոտենցիալը։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
**Բենգազի** (արաբ․՝ البطنان‎‎‎), առաջին մակարդակի վարչատարածքային միավոր՝ շրջան Լիբիայի հյուսիսում։

Վարչական կենտրոնը Բենգազի քաղաքն է, որը նաև Լիբիայի երկրորդ խոշորագույն քաղաքն է։ Զբաղեցնում է 58,99 կմ² տարածք։

Աշխարհագրություն
----------------

Բենգազի շրջանը գտնվում է Լիբիա պետության հյուսիսային հատվածում։ Ափերը ողողում են Միջերկրական ծովի ջրերը։ Միջպետական սահման չունի Լիբիայի հարևան որևէ պետության հետ։

Սահման ունի միայն ալ-Մարջի և ալ-Վահատ շրջանների հետ։ Խոշորագույն քաղաքը Բենգազին է։

Բնակչություն
------------

Ըստ 2006 թվականի Լիբիայի ազգային վիճակագրական ծառայության կողմից անցկացված մարդահամարի տվյալների՝ վարչատարածքային միավորի բնակչությունը կազմում է 670 797 մարդ։

Հիմնական բնակիչները իսլամադավան արաբներն են, որոնք օգտագործում են արաբական այբուբենը։

Տես նաև
-------

* Լիբիայի վարչական բաժանում

Ծանոթագրություններ
------------------

1. ↑  «Լիբիայի շրջաններ». statoids.com. Արխիվացված օրիգինալից 2012 թ․ մայիսի 5-ին.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Բենգազի (շրջան)** կատեգորիայում։ |


|  |
| --- |
| 
  **Լիբիա**   **Աշխարհագրություն**
 |
**Նորամանուկ եկեղեցի**, Հայ առաքելական եկեղեցի, գտնվում է Հայաստանի Շիրակի մարզում, Բագրավանից 7 կմ դեպի հարավ-արևմուտք՝ Ախուրյանի ձախ ափին՝ պատմական Անի մայրաքաղաքի դիմաց Նորշեն գյուղում, կառուցվել է 14-րդ դարում։

Նորշեն գյուղի Նորամանուկ եկեղեցու մասին շատ տեղեկություններ մեզ հայտնի չեն։

Ըստ ավանդության՝ եկեղեցու անունը կապված է այն բանի հետ, որ եկեղեցին կառուցել է մի մարդ, ում անունը եղել է Մանուկ և նրա ջանքերով Վան քաղաքից խաչքար են բերվել Նորշեն գյուղ։

Եկեղեցու մուտքի երկու կողմերում կան 13-րդ դարի խաչքարեր, ենթադրվում է, որ դրանք այն խաչքարերից են, որոնք բերել է Մանուկը Վան քաղաքից։ Եկեղեցու ներսում մկրտության ավազանի մոտ պահպանվել են 13-ից 14-րդ դարերի խաչքարեր, եկեղեցու դռան շեմին կա ևս մեկ խաչքար, որը ենթադրվում է՝ ավելի հին է, քան վերոնշյալ խաչքարերը։ Եկեղեցու բակում կա գերեզման, որը պատկանում է վանահորը, սակայն գերեզմանը քանդված է և կոտրված։

Ծանոթագրություններ
------------------

1. ↑  «ԽԱՐԿՈՎ-ՆՈՐՇԵՆ». *Պատմամշակութային արգելոց-թանգարանների և պատմական միջավայրի պահպանության ծառայության* (ամհարերեն). Վերցված է 2021 թ․ օգոստոսի 17-ին.

Արտաքին հղումներ
----------------

* Արմավիրի մարզի եկեղեցիների և վանքերի ցանկ
* Նորամանուկ Արխիվացված 2021-08-17 Wayback Machine
Նիթեդալ կոմունան Ակերսհուս ֆյուլքեի քարտեզին
**Նիթեդալ** (նորվ.՝ Nittedal), կոմունա Նորվեգիայի Ակերսհուս ֆյուլքեյում։ Կոմունայի վարչական կենտրոնը Նիթեդալ քաղաքն է։ Պաշտոնական լեզուն բուկմոլն է։ Զբաղեցնում է 186.22 կմ² տարածք։

Նիթեդալ կոմունան ստեղծել է 1838 թվականի հունիսի 1-ին։ Մինչ 1918 թվականը կոմունայի անվանումը նախկինում գրվում էր "Nittedalen": Կոմունայի վարչական կենտրոնը, գտնվելով Օսլոյի մոտ, հանդիսանում է նաև որպես արվարձան։

Նիթեդալի զինանշանը
------------------

Նիթեդալ կոմունայի զինանշանը հաստատվել է 1987 թվականի հունվարի 23-ին և իրենից ներկայացնում է կանաչ գույնով ներկված վահան, ներքևի մասը սուր, որի վրա պատկերված է մոխրագույն երկու գծեր ներքևի ձախ կողմից դեպի վերևի աջ մասը։

Բնակչություն
------------

Համաձայն 2008 թվականի մարդահամարի տվյալների՝ Նիթեդալ կոմունայում բնակվում է 20256 մարդ։ Կոմունայի բնակչության քանակը վերջին 60 տարում մոտ կրկնակի աճ է գրանցել։

Պատկերասրահ
-----------

* 
* 
* 
*

Աղբյուրներ
----------

* Store norske leksikon. (նորվեգերեն)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2007-09-30 Wayback Machine (նորվեգերեն)

Ծանոթագրություններ
------------------

1. ↑
2. 1 2 3  Befolkningsstatistikk. Befolkningsendringer i Ullensaker. 1951. (նորվեգերեն)
**Դիբարի շրջան** (ալբ․՝ Rrethi i Dibrës), շրջանի կարգավիճակ ունեցող վարչատարածքային միավոր Ալբանիայի Հանրապետությունում։ Գտնվում է երկրի հյուսիսարևմտյան մասում։ Հանդիսանում է Դիբարի գավառի երեք շրջաններից մեկը։

Աշխարհագրական դիրք
------------------

Շրջանի տարածքը գերազանցապես լեռնային է։ Այստեղ հատկապես աչքի է ընկնում Սև Դրին գետը և Լուրա լիճը։ Գետի հովտում կան բազմաթիվ գյուղեր

Բնակչություն
------------

Վարչական կենտրոնը Պեշկոպիա քաղաքն է։ 2010 թվականի տվյալներով բնակչությունը կազմել է 62 825 մարդ։ Քաղաքն ու շրջակա գյուղերը կազմում են 1088 քառ.կմ տարածք։ Բնակչության մեծամասնությունը մուսուլմաններ են՝ բեկթաշիներ։ 5-10 տոկոսը մակեդոնացիներ են։

Տնտեսություն
------------

Միջերկրածովյան լեռնային կլիման նպաստում է գյուղատնտեսության զարգացմանը։ Շրջանի հիմնական բնակչությունը ապրում է 76 գյուղերում և զբաղվում երկրագործությամբ՝ այգեգործությամբ, ձիթենու ու խաղողի արտադրությամբ, իսկ լեռնային շրջաններում զարգացած է անասնապահությունը։ Հայտնի են տեղական կարմրաբուրդ ընտանի այծերը։

Շրջկենտրոն Պեշկոպիան, որն իրենից առանձին համայնք է ներկայացնում, ունի սննդի արդյունաբերություն, որոշակի զարգացման վրա է սպասարկման ոլորտը։

Վարչական բաժանում
-----------------

Դիբարի շրջանը բաղկացած է 15 քաղաքային ու գյուղական համայնքներից՝ Առռաս, Զալ-Դարդհա, Զալ Ռեչ, Կալա է Դոդաս, Կաստրոիտ, Լուրա, Լուզնի, Մակելարա, Մելան, Մուհուր, Պեշկոպիա, Կենդար Տոմին, Սելիշտա, Սլովաև Ֆուշա-Չիդհան։

Ծանոթագրություններ
------------------

1. ↑  GeoNames — 2005.
2. ↑  Ալբանիայի մարդահամար, 2010

|  |  |  |  |  |  |  |
| --- | --- | --- | --- | --- | --- | --- |
| 

| * դ
* ք
* խ
Ալբանիա Ալբանիայի վարչական բաժանում |
| --- |
|  |
| 
* Բերատ
* Բուլկիզա
* Գիրոկաստրա
* Գրամշի
* Դելվինա
* Դիբար
* Դրենովա
* Դուրրաս
* Էլբասան
* Լեժա
* Լիբրաժդի
* Լյուշնյա
* Կավայա
* Կոլյոնյա
* Կորչա
* Կրույա
* Կուկես
* Կուչովա
* Կուրբին
* Հաս
* Մալակաստրա
* Մալեսի-Մադի
* Մատի
* Միրդիտա
* Շկոդեր
* Պեկինի
* Պերմետի
* Պոգրադեց
* Պուկա
* Սարանդա
* Սկրապար
* Վլյորա
* Տեպելենա
* Տիրանա
* Տրոպոյա
* Ֆիերի

 |  |
|  |
| Պորտալ:Ալբանիա |

 |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական |

 |
**Ուղղի անկյունային գործակից**, ուղղի զառիվայր կամ զառիվեր լինելու չափում։ Նկարագրում է գծի և՛ ուղղությունը, և՛ թեքությունը։

Ուղղի անկյունային գործակիցՈւղղի անկյունային գործակից
Մաթեմատիկորեն անկյունային գործակիցը սահմանվում է որպես y-ի և x-ի փոփոխության քանորդ։ Հաճախ նշվում է m տառով։

Ուղղի գծային հավասարման մեջ «y = mx + b», m-ը անկյունային գործակիցն է, իսկ b-ն այն կետն է, ոտեղ գիծը հատում է y առանցքը (0, b)։

Ուղղի անկյունային գործակիցը հաշվարկվում է՝ գտնելով «ուղղահայաց փոփոխության» և «հորիզոնական փոփոխության» հարաբերակցությունը գծի ցանկացած երկու տարբեր կետերի միջև։

Ուղղի անկյունային գործակիցը չափվում է բացարձակ արժեքով և ցույց է տալիս գծի ուղղությունը, որը կա՛մ աճում է, կա՛մ նվազում, կա՛մ հորիզոնական է, կա՛մ ուղղահայաց։

* Գիծը աճում է, եթե այն բարձրանում է ձախից աջ։ Անկյունային գորակիցը դրական է, այսինքն՝ {\displaystyle {\displaystyle m>0}}:
* Գիծը նվազում է, եթե այն իջնում է ձախից աջ։ Անկյունային գործակիցը բացասական է, այսինքն՝ {\displaystyle {\displaystyle m<0}}:
* Եթե գիծը հորիզոնական է, ապա անկյունային գործակիցը զրո է։
* Եթե գիծն ուղղահայաց է, ապա անկյունային գորխակիցն անորոշ է։

Մաթեմատիկայում ուղիղի անկյունային գործակիցը հավասար է

{\displaystyle m={\frac {\Delta y}{\Delta x}}={\frac {{\text{Ուղղաձիգ}}\,{\text{աճ}}}{{\text{Հորիզոնական}}\,{\text{աճ}}}}}

Եռանկյունաչափության մեջ գծի m անկյունային գործակիցը կապված է նրա θ անկյան հետ շոշափող ֆունկցիայի միջոցով։

{\displaystyle m=\tan(\theta )}

Այսպիսով, 45° բարձրացող գիծը ունի +1 անկյունային գործակից, իսկ 45° անկման գիծը՝ −1:

Սահմանում
---------

Ուղղի անկյունային գործակիցը սովորաբար ներկայացված է m տառով և սահմանվում է որպես y կոորդինատի փոփոխություն՝ բաժանված x կոորդինատի համապատասխան փոփոխությամբ։ Տրված երկու կետից {\displaystyle {\displaystyle (x\_{1},y\_{1})}} և {\displaystyle (x\_{2},y\_{2})}, x-ի փոփոխությունն է {\displaystyle x\_{2}-x\_{1}}(վազքը), մինչդեռ y-ի փոփոխությունը {\displaystyle y\_{2}-y\_{1}} է։

Սա նկարագրվում է հետևյալ հավասարմամբ.

{\displaystyle m={\frac {\Delta y}{\Delta x}}={\frac {{\text{Ուղղաձիգ}}\,{\text{աճ}}}{{\text{հորիզոնական}}\,{\text{աճ}}}}={\displaystyle {\frac {y\_{2}-y\_{1}}{x\_{2}-x\_{1}}}.}}

(Հունարեն դելտա տառը՝ Δ, մաթեմատիկայի մեջ նշանակում է «տարբերություն» կամ «փոփոխություն»:)

Երբ գիծն ուղղահայաց է, այդ գծի անկյունային գործակիցն անորոշ է, քանի որ հորիզոնական աճը 0 է (Բաժանում զրոյի վրա)

Ծանոթագրություններ
------------------

1. ↑  «Անկյունային գործակից․ ամփոփում (հոդված) | «Քան» ակադեմիա». *Khan Academy*. Վերցված է 2022 թ․ նոյեմբերի 6-ին.
2. ↑  Քլաֆեմ; Նիքոլսոն (2009). ««Օքսֆորդի մաթեմատիկայի համառոտ բառարան»» (PDF). Արխիվացված է օրիգինալից (PDF) 2013 թ․ հոկտեմբերի 29-ին. Վերցված է 2022 թ․ նոյեմբերի 6-ին.`{{cite web}}`: CS1 սպաս․ բազմաթիվ անուններ: authors list (link)
3. ↑  «y = mx + b - What is Meaning of y = mx + b, How to Find Slope and Y-intercept». *Cuemath* (անգլերեն). Վերցված է 2022 թ․ նոյեմբերի 6-ին.
4. ↑  «Slope of a Line». *www.varsitytutors.com*. Վերցված է 2022 թ․ նոյեմբերի 6-ին.
5. ↑  Stapel, Elizabeth. «Horizontal and Vertical Lines». *Purplemath* (անգլերեն). Վերցված է 2022 թ․ նոյեմբերի 6-ին.
6. ↑  «Slope of a Line - Definition, Formulas and Examples». *BYJUS* (անգլերեն). Վերցված է 2022 թ․ նոյեմբերի 6-ին.
**Բեյրութի մարզ** (արաբ․՝ محافظة بيروت‎‎‎‎), մարզի կարգավիճակ ունեցող վարչական միավոր Լիբանանի Հանրապետության արևմուտքում։ Ունի 19,5 կմ² տարածք և 361 400 բնակչություն (2007)։

Աշխարահգրություն
----------------

Մարզը գտնվում է երկրի արևմտյան մասում, արևելքում՝ Լեռնային Լիբանանի մարզին։ Իսկ արևմուտքից հյուսից և հարավից շրջապատված է Միջերկրական ծովով, մարզի ընդհանուր տարածքը 19,8 կմ2 է տարածքով ամենափոքր մարզն է Լիբանանում։

Կրոն
----

Բեյրութի բնակչության մոտ 50% քրիստոնյաներ են, որոնք ապրում են Բեյրութի արվարձաններում հյուսիսում և արևելքում 25% շիա իսլամադավաններ են, ովքեր բնակվում են Լիբանանի հարավում, իսկ մյուս 25% սուննի մուսուլմաններ են, որոնք բնակվում են կենտրոնական և արևմտյան մասում։

Պատկերասրահ
-----------

* 
* 
* 
*

Տես նաև
-------

* Լիբանանի վարչական բաժանում

Ծանոթագրություններ
------------------

1. ↑  Լիբանանի մարդահամար, 2007

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Բեյրութի մարզ** կատեգորիայում։ |

|  |  |  |  |  |  |  |
| --- | --- | --- | --- | --- | --- | --- |
| 

| * դ
* ք
* խ
Լիբանան Լիբանանի մարզեր |
| --- |
|  |
| Բեյրութի մարզ  • Լեռնային Լիբանանի մարզ  • Հյուսիսային Լիբանան մարզ  • Բեկաայի մարզ  • Նաբատիայի մարզ  • Հարավային Լիբանան մարզ | Լիբանանի զինանշանը |
|  |
| Պորտալ:Լիբանան |

 |
**Զովունի,** լքված գյուղական բնակավայր Արագածոտնի մարզում։ Այն կազմավորվել է 1828 թվականին Արևմտյան Հայաստանի Ակորի գյուղից եկած հայ գաղթականների կողմից։ Գյուղը լքվել է 1965 թվականին, իսկ նրա ավերակներն այժմ Ապարանի ջրամբարի տակ են։

Բնակավայրը հայտնի է Վարդան Մամիկոնյանի դամբարանադաշտով, Պողոս-Պետրոս եկեղեցով և Թուխ Մանուկ սրբավայրով։

Զովունու գերեզմանատունը գտնվում է եկեղեցուց արևելք, ձորակի մյուս կողմում։ Հուշարձանները գտնվում են Ջրամբար գյուղի հարևանությամբ։

Գյուղը լքելուց հետո բնակչությունը տեղափոխվել է Երևանի հյուսիս-արևմտյան ծայրամասում գտնվող Զովունի գյուղ, որը ներկայումս Կոտայքի մարզում է։

Պատկերասրահ
-----------

* Պողոս-Պետրոս եկեղեցիՊողոս-Պետրոս եկեղեցի
* Պողոս-Պետրոս եկեղեցիՊողոս-Պետրոս եկեղեցի
* Պողոս-Պետրոս եկեղեցիՊողոս-Պետրոս եկեղեցի
* Պողոս-Պետրոս եկեղեցիՊողոս-Պետրոս եկեղեցի
* Գերեզմանատունը և Պողոս-Պետրոս եկեղեցինԳերեզմանատունը և Պողոս-Պետրոս եկեղեցին
* Թուխ Մանուկ սրբավայրԹուխ Մանուկ սրբավայր

Ծանոթագրություններ
------------------

1. ↑  Kiesling, Brady; Kojian, Raffi (2005). *Rediscovering Armenia: Guide* (2nd ed.). Yerevan: Matit Graphic Design Studio. էջ 52. ISBN 99941-0-121-8.

* Զովունի (Արագածոտնի մարզ) բնակավայրը «GEOnet Names Server» կայքում։
* Կիզլինգ, *Հայաստանը վերագտած*, էջ. 22, առցանց հասանելի է ԱՄՆ դեսպանատանը Հայաստանի կայքում

Արտաքին կապեր
-------------
Բերկրեյմ կոմունան Ռուգլան ֆյուլքեի քարտեզին
**Բերկրեյմ** (նորվ.՝ Bjerkreim), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Բիկեսո քաղաքն է։ Պաշտոնական լեզուն համարվում է Նյունորսկը։ Զբաղեցնում է 650,43 կմ² տարածք։

Բերկրեյմի զինանշանը
-------------------

Բերկրեյմ կոմունայի զինանշանը իրենից ներկայացնում է կանաչ գույնով ներկված վահան, որի վրա պատկերված է ծառի սպիտակ ճյուղ 7 դեպի վեր ուղղված սպիտակ տերևներով։

Բնակչություն
------------

Համաձայն 2016 թվականի մարդահամարի տվյալների՝ Բերկրեյմ կոմունայում բնակվում է 2825 մարդ։ Կոմունայի բնակչությյունը 60 տարում բնակչության թվաքանակը գրանցել է անընդհատ աճ։

Ծանոթագրություններ
------------------

1. ↑  07459: Alders- og kjønnsfordeling i kommuner, fylker og hele landets befolkning (K) 1986 - 2023 — Statistics Norway, 2023.
2. 1 2 3  Kristiania, Norge: W. C. Fabritius & sønners bogtrikkeri. pp. 47–49.

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: (նորվեգերեն)
**Նորդկապ** (նորվ.՝ Nordkapp), կոմունա (համայնք) Նորվեգիայի Ֆինմարք ֆյուլքեյում (մարզում)։ Կոմունայի վարչական կենտրոնը Հոնինգսվոգ քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 924.97 կմ² տարածք։

Նորդկապի զինանշանը
------------------

Նորդկապ կոմունայի զինանշանը իրենից ներկայացնում է կարմիր և դեղին գույնով ներկված վահան, ներքևի մասը սուր։ Գույները բաժանված են վահանի մեջտեղով անցնող գծով, որը հիշեցնում է աստիճան։ Վերին հատվածը դեղին է, իսկ ներքևին՝ կարմիր։

Բնակչություն
------------

Համաձայն 2016 թվականի մարդահամարի տվյալների՝ Նորդկապ կոմունայում բնակվում է 3219 մարդ։ Վերջին 50 տարում բնակչության թվաքանակի նվազում է գրանցվել։

Տնտեսություն
------------

Նորդկապ կոմունանյի տնտեսության հիմնական ճյուղերն են նավագնացությունն ու ձկնաարդյունաբերությունը։

Պատկերասրահ
-----------

* 
* 
*

Ծանոթագրություններ
------------------

1. ↑  *Juvkam D.* Historisk oversikt over endringer i kommune- og fylkesinndelingen — Statistics Norway, 1999. — P. 84. — ISBN 82-537-4684-9 — ISSN 0806-2056
2. 1 2 3  Jukvam, Dag (1999). "Historisk oversikt over endringer i kommune- og fylkesinndelingen"

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: (նորվեգերեն)
Լյունգեն կոմունան Թրոմս ֆյուլքեի քարտեզին
**Լյունգեն** (նորվ.՝ Lyngen), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Լյունքսեիդեթ բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 812.36 կմ² տարածք։

Կոմունայի տարածքում գտնվում են 18-րդ դարի մի քանի եկեղեցիներ, որոնք հանդիսանում են ոչ միայն հավատացյալների հավաքատեղիներ, այլև՝ զբոսաշրջության տեսանկյունից գրավիչ հուշարձաններ։

Լյունգենի զինանշանը
-------------------

Լյունգեն կոմունայի զինանշանը ստեղծվել է 1987 թվականին և իրենից ներկայացնում է արձաթագույն գույնով ներկված վահան, ներքևի մասը սուր, որի վրա պատկերված է առջևի երկու ոտքերը վեր բարձրացրած սև գույնի ձի։ Պատկերված ձին խորհրդանշում է տեղական ձիու ցեղատեսակի առկայությունը, իսկ արծաթագույնը՝ ձկնարդյունաբերությունը։

Բնակչություն
------------

Համաձայն 2007 թվականի մարդահամարի տվյալների՝ Լյունգեն կոմունայում բնակվում է 3208 մարդ։ Կոմունայի բնակչության քանակը վերջին 35 տարում հիմնականում նվազել է։

Պատկերասրահ
-----------

* 
* 
* 
*

Աղբյուրներ
----------

* Store norske leksikon. (նորվեգերեն)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2011-05-14 Wayback Machine (նորվեգերեն)

Ծանոթագրություններ
------------------

1. 1 2 3  Jukvam, Dag (1999). "Historisk oversikt over endringer i kommune- og fylkesinndelingen". (նորվեգերեն)
**Լոզեր** (ֆրանսերեն՝ *Lozère*), դեպարտամենտ Ֆրանսիայի հարավում։ 

* Լոզեր դեպարտամենտի կարգային թիվն է՝ 48։

Պատմություն
-----------

1790 թվականի մարտի 4-ին Ֆրանսիական հեղափոխության ժամանակ ստեղծված առաջին 83 դեպարտամենտներից մեկն է։ 
1999 թվականի տվյալներով բնակչությունը 73.5 հազար մարդ է։ Այս ցուցանիշով Լոզերը դեպարտամենտների շարքում զբաղեցնում է վերջին՝ հարյուրերորդ տեղը։  

Պլինիոս Ավագն իր «Բնական պատմության» մեջ գովաբանում է Լոզերի պանիրները, ասելով, որ Հռոմում մեծ համբավ վայելող պանիրները պատրաստվում են Նեմոսոսում, ավելացնելով, որ սակայն, դրանք շուտ փչացող են և պետք է ուտել թարմ վիճակում։

Աշխարհագրական տվյալներ
----------------------

Սահմանակից է Կանտալ, Վերին Լուար, Արդեշ և Ավերոն դեպարտամենտներին։

Տարածքը 5 167 կմ² է, ունի 185 համայնք։

Տնտեսություն
------------

Բնակչությունը հիմնականում զբաղվում է անասնաբուծությամբ և զբոսաշրջությամբ։ Լոզերում այլ գյուղատնտեսական զբաղմունք չկա անբերրի հողերի պատճառով։ Խոշոր եղջերավոր կենդանիներից օբրակի բուծումն ամենատարածվածն է դեպարտամենտում։

Դեպարտամենտը գործազրկության ամենացածր ցուցանիշերից մեկն ունի Ֆրանսիայում, քանի որ երիտասարդները չափահաս դառնալուն պես մեկնում են աշխատանքի այլ քաղաքներ, ինչպիսիք են Լիոնը, Մարսելը, Մոնպելիեն։

### Հողեր

Լոզերի տարածքը կազմում է 5,167 կմ²։ Քաղաքային դեպարտամենտ է, որտեղ ճանապարհներն ու շենքերը քիչ մասն են կազմում։ Ընդհանուր առմամբ տարածքը բաժանված է հետևյալ կերպ՝

* Անտառ - 43.81%
* Ամայի և այլ բաց տարածքներ - 31.19%
* Մշակելի հողեր - 12.74%
* Դաշտեր - 11.36%
* Ճանապարհներ և կառույցներ - 0.54%
* Գետեր և լճակներ - 0.36%

Արտաքին հղումներ
----------------

* Պաշտոնական կայք Արխիվացված 2005-01-19 Wayback Machine


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Լարուսի · Մեծ կատալոնական · Մեծ նորվեգական |
|  |
| Չափորոշչային վերահսկողություն | BNF: 11985238z · GND: 4111398-6 · LCCN: n83052245 · SUDOC: 027912116 · VIAF: 152072361 · WorldCat VIAF: 152072361 |

 |
**Գրիգոր Ամիրյանի բնակելի տուն**, տեղական նշանակության պատմամշակութային հուշարձան Երևանի Կենտրոն վարչական շրջանում՝ Աբովյան փողոցում։

Պատմություն
-----------

Մաքսիմ Գորկու հուշաքարը
Շենքը կառուցվել է 19-րդ դարի վերջերին՝ 1870-ական թթ։ Պատկանել է մեծահարուստ առևտրական Գրիգոր Ամիրյանին։ Նրան է պատկանել նաև Աբովյան 10 հասցեում գտնվող շենքը, որտեղ այժմ գտնվում է Երկրաբանության պետական թանգարանը։

1884-1888 և 1898-1907 թթ. այստեղ է տեղակայված եղել Երևանի քաղաքային դուման և վարչությունը, որը 1907 թ. տեղափոխվեց Տեր-Ղուկասովսկու փողոցում կառուցված շենք (գտնվել է «Կոնգրես» հյուրանոցի տեղում, քանդվել է 1999-2000 թվականներին)։

1910-1911 թթ. ծառայել է որպես ակնաբուժարան։

1911-1915 թթ. շենքում է եղել բժիշկ Հովհաննես Հովհաննիսյանի մասնավոր բուժարանը։

Շենքի վրա կա է հուշաքար, համաձայն որի 1928 թ. այդ շենքում է իջևանել ռուս բանաստեղծ Մաքսիմ Գորկին։

Ոճ
--

Շենքը կառուցված է բարեկեցության ժամանակաշրջանի (Belle Époque) ոճով։

Վարպետ Օնիկի լուսանկարչատունը
-----------------------------

«Դալան» պատկերասրահը
Աբովյան փողոցում գտնվող այս շենքում է գործել Երևանի ամենահին լուսանկարչատներից մեկը։ Դրա պատմությունը սկսվում է դեռևս 1927 թ. երբ ծագումով վանեցի Գաբրիել Խանոյանը գաղթում է Երևան։ Որոշ ժամանակ անց նա մեկնում է Կիսլովոդսկ՝ ուսանելու լուսանկարչական արվեստ։

1917 թ. վերադառնում է Հայաստան և 1922 թ. Աստաֆյան 22 հասցեում բացում իր լուսանկարչատունը։ 

Օնիկ Հարությունյանը սկսում է ուսանել քեռու՝ Գաբրիել Խանոյանի մոտ և շուտով սկսում է օգնել նրան։

Օնիկ Հովհաննիսյանը կամ, ինչպես ժողովուրդն էր նրան անվանում, վարպետ Օնիկը 55 տարի զբաղվել է լուսանկորչությամբ և ստեղծել բազմաթիվ լուսանկարներ։ Լուսանկարել է այնպիսի նշանավոր մարդկանց, ինչպիսիք են Ավետիք Իսահակյանը, Պարույր Սևակը, Հովհաննես Շիրազը, Արամ Խաչատրյանը, Շառլ Ազնավուրը, Մարտիրոս Սարյանը, Հովհաննես Բաղրամյանը և այլք։

Այսօր վարպետ Օնիկի լուսանկարչատունն աշխատեցնում է նրա տղան՝ Արմեն Խանոյանը։

2009 թ. Երևանի քաղաքապետարանը հայտարարեց տենդեր։ Շահող ընկերությունը որոշեց չքանդել շենքը և տարածք հատկացրեց լուսանկարչատանը։

2010 թ. լուսանկարչատունը տեղափոխվեց Պուշկինի փողոցի նորակառույց շենքերից մեկում։

2011 թվականից այստեղ է գործում «Դալան» պատկերասրահը։

Պատկերասրահ
-----------

* 
* 
* 
*

Տես նաև
-------

* Կենտրոն վարչական շրջանի պատմության և մշակույթի անշարժ հուշարձանների ցանկ (Երևան)

Ծանոթագրություններ
------------------

1. ↑  «Գրիգոր Ամիրյանի տունը՝ Աբովյան փողոցում. պատմության հին ու նոր էջեր, որոնք բացվում են այս հասցեում — Անի Բլոգ». Արխիվացված է օրիգինալից 2022 թ․ հոկտեմբերի 2-ին. Վերցված է 2022 թ․ ապրիլի 27-ին.

Արտաքին հղումներ
----------------

* Աբովյան 10 հասցեի իրական տերերը
* Ֆոտոկամարի ուրվականը
* Երևանի պատմությունը՝ ամենահին լուսանկարչատանը
* Ա. Խանոյան. Իսկական լուսանկարիչը իրեն երբեք պրոֆեսիոնալ չի համարում
* «Այլ Երևան» նախագիծ
**Կարագանդայի մարզ** (ղազ.՝ Қарағанды облысы), մարզ Ղազախստանում։ Կազմվել է 1932 թվականի մարտի 10-ին։ Տարածությունը 85, 6 հազար կմ քառակուսի է, բնակչությունը՝ 1253 հազար։ Բաժանվում է 9 վարչական շրջանի, ունի 6 քաղաք, 16 քտա։ Կենտրոնը՝ Կարագանդա։ 1958 թվականին պարգևատրվել է Լենինի շքանշանով։

Գտնվում է Ղազախական մանրաբլուրի սահմաններում, որտեղ առանձին զանգվածներով աչքի են ընկնում Կարկարալի (Կոմսոմոլի լեռնագագաթով, 1403 մ), Կենտ (1469 մ), Կու (1366 մ), Կոշչուբայ (1559 մ), Կարակուիս (1327 մ) և այլ մնացորդային լեռները։ Մարզի տարածքը հյուսիսում և հյուսիս-արևմուտքում աստիճանաբար ցածրանում Է։ Արևմտյան մասը մանրաբլրային ռելիեֆ ունեցող հարթավայր Է։

Օգտակար հանածոներից կան ածուխ, երկաթ, կապար, ցինկ, հրակայուն կավ, կրաքար և այլն։ Կլիման խիստ ցամաքային Է։ Հունվարի միջին ջերմաստիճանը -15 °C-ից -17 °C Է, հուլիսինը՝ 19 °C-ից - 21 °C։ Տեղումները հարթավայրերում 250-300 մմ են, բարձրադիր մասերում՝ 350-400 մմ։ Վեգետացիոն շրջանը 105-115 օր Է։

Խոշոր գետը Նուրան Է։

Կարագանդայի մարզի հյուսիսում գերակշռում են կարբոնատային սևահողերը, կենտրոնական գոտում՝ մուգ շագանակագույն հողերը։ Բնորոշ Է խոտաթփուտային, լեռներում՝ անտառային բուսականությունը։

Կենդանիներից կան վայրի ոչխար, կզաքիս, այծյամ, գայլ, աղվես, մշկամուկ, գորշուկ, թռչուններից՝ կռունկ, արոս, տափաստանային արծիվ և այլն։

Հիմնական բնակիչները ղազախներն են, բնակվում են նաև՝ ռուսներ, ուկրաինացիներ, թաթարներ, բելառուսներ և այլք։ Միջին խտությունը 1 քառակուսի մետրի վրա 14, 7 մարդ Է, քաղաքային բնակչությունը՝ 86%։ Խոշոր քաղաքներն են՝ Կարագանդան, Տեմիրտաուն, Մարանը, Շախտինսկը, Աբայը, Կարկարալինսկը։

Գերակշռում Է հանքային հումքի արդյունահանման ու վերամշակման արդյունաբերությունը, հացահատիկի մշակությունն ու անասնապահությունը։ Էներգետիկան խարսխված Է տեղական ածխի վրա։ Առավել խոշոր ջերմակայանները գտնվում են Աբայում, Կարագանդայում, Տեմիրտաուում։ Առաջատար են՝ ածխարդյունաբերությունը և սև մետալուրգիան։ Զարգացած են նաև մեքենաշինությունը, շինանյութերի արտադրությունը, քիմիական, թեթև ու սննդի արդյունաբերությունը։ Մշակում են հացահատիկ, կարտոֆիլ, տեխնիկական և բանջարաբոստանային կուլտուրաներ։

Երկաթուղիների երկարությունը 581 կմ Է, ավտոճանապարհներինը՝ 4, 2 հազար կմ։ Կարագանդան օդային տրանսպորտով կապված Է Ալմա-Աթայի, Մոսկվայի և այլ քաղաքների հետ։ Ունի համալսարան, պոլիտեխնիկական, բժշկական, կոոպերատիվ, ֆիզիկական դաստիարակության ինստիտուտներ, 2 թանգարան, 2 դրամատիկական և երաժշտական կոմեդիայի թատրոններ, ֆիլհարմոնիա, մարզային 2 թերթ։

Ծանոթագրություններ
------------------

1. ↑  Մաևդահամարի արդյունքներ
2. ↑

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 292)։*  |
Շումադիա պատմական մարզը
Շումադյան շրջանի քարտեզը
Շումադիա
**Շումադիա** (սերբ.՝ Шумадија), Կենտրոնական Սերբիայի պատմական մարզ։ ներառում է Շումադյան շրջանը ու մի շարք հարակից տարածքներ։ Շումադիա մարզը ինչ-որ ժամանակ հարուստ է եղել անտառներով, այդտեղից էլ առաջացել է նրա անունը (*Շումա* (Šuma) — անտառ)։ Մարզի և Շումադյան շրջանի կենտրոնը Կրագուևաց քաղաքն է։

Սահմանները
----------

Շումադիան տեղակայված է հյուսիսից Սավա և Դանուբ, արևելքից Մեծ Մորավա, հարավից Արևմտյան Մորավա, արևմուտքից Կոլուբարա, Լջիգ և Դիսինա գետերի միջև։ Ըստ որոշ մեկնաբանությունների` Շումադիայի հյուսիսային սահմանն ընկած է Ավալ և Կոսմաժ լեռների միջև։ Այդ տեսակետի համաձայն` Սերբիայի մայրաքաղաք Բելգրադն այս շրջանից դուրս է գտնվում։

Պատմություն
-----------

17-19-րդ դարերում Շումադիայի անտառները թուրքերի դեմ պայքարող հայդուկների համար ծառայում էին որպես ապաստան։ 1804 թվականին Շումադիայի Օրաշաց գյուղում սկսվեց Սերբիական առաջին ապստամբությունը։ Այն գլխավորում էր Սերբիայի ազգային հերոս Կարագեորգին։ 1815 թվականին Սերբիական երկրորդ ապսամբությունը, որը ղեկավարում էր Միլոշ Օբրենովիչը, Ռուսաստանի օգնությամբ պսակվեց հաջողությամբ. Սերբիան թուրքական փաշայությունից դարձավ ինքնավար կոմսություն։

1922-1929 թվականներին սերբերի, խորվաթների ու սլովենների թագավորության վարչական շրջաններից մեկն էր Շումադյան մարզը, որի տարածքը մոտավորապես համընկնում էր ներկայիս Շումադյան շրջանի տարածքին։ Մարզի կենտրոնը, ինչպես և այժմ, հնագույն քաղաք Կրագուևացն էր։

Քաղաքները
---------

Շումադիայի խոշոր քաղաքներն են.

* Արանձելովաց
* Չաչակ
* Գորնի Միլանովաց
* Յագոդինա
* Չուպրիա
* Պարաչին
* Կրագուևաց
* Կրալևո
* Սմեդերևո
* Սմեդերևյան Պալանկա

Մյուս քաղաքներն են՝ Վելիկա Պլանա, Տրստենիկ, Չիչևաց, Տոպոլա, Լապովո, Մլադենովաց, Լազարևաց, Բելանովիցա և Լուչանի։ Բելգրադը նույնպես Շումադիայի քաղաք է, սակայն առանձնացված է որպես հատուկ վարչական շրջան։

Քաղաքականություն
----------------

Սերբիայի վարչական բաժանման առաջարկված տարբերակը
Սերբիայի որոշ քաղաքական կուսակցություններ (Սերբիայի ժողովրդավարական կուսակցություն, Շումադյան կոալիցիա) առաջարկում են երկրի վիճակը կայունացնելու նպատակով բարեփոխել Սերբիայի վարչական բաժանումը և պայմաններ ստեղծել շրջանների համաչափ զարգացումն ապահովելու համար։ Ներկայիս 2 ինքնավարությունների (Կոսովո ու Վոևոդինա) և կենտրոնական վարչական շրջանի փոխարեն առաջարկվում է Սերբիան բաժանել 6 շրջանների.

* Վոևոդինա (կենտրոնը՝ Նովի-Սադ)
* Կոսովո (կենտրոնը՝ Պրիշտինա)
* Շումադիա (կենտրոնը՝ Կրագուևաց)
* Պոդունավյե (կենտրոնը՝ Նիշ)
* Պոդրինյե (կենտրոնը՝ Ուժիցե)
* Բելգրադ։

Տես նաև
-------

* Սերբիայի վարչական բաժանումը
* Շումադյան շրջան

Ծանոթագրություններ
------------------

1. ↑  Miodrag Milošević, Geografija za 8. razred osnovne škole, Beograd, 1994.
2. ↑  Ivić, Beleske o biogračićkom govoru, Srpski dijalektoloski zbornik, 24/1978, 125

Արտաքին հղումներ
----------------

* Stragari — village in Šumadija Արխիվացված 2009-02-01 Wayback Machine
**Զեյբինի շրջան** (արաբ․՝ **ناحية ذيبين**‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ալ-Սուեյդայի մարզում։ Հանդիսանում է Սալխադի գավառի հինգ շրջաններից մեկը։ Ըստ 2004 թվականի պաշտոնական մարդահամարի տվյալներով շրջանի բնակչությունն կազմում է 6,900 մարդ։

Վարչական կենտրոնն Զեյբին քաղաքն է։ Գտնվում է մարզի հարավային մասում։ Սահմանակից է հյուսիսում՝ Ալ-Կուրեյյայի շրջան, հյուսիս-արևելքում՝ Սալխադի շրջան, արևելքում՝ Ալ-Ղարիայի շրջան, հարավում՝ Հորդանան, արևելքում՝ Բոսրայի շրջան։ Քաղաքն ու շրջական ավանները կազմում են 144.65 քառ.կմ տարածք։

Շրջանն ուննի 3 գյուղ և ավան (Բնակչության թվաքանակն ըստ 2004 թվականի պաշտոնական մարդահամարի տվյալներով է) դրանք են՝

* Բակա (արաբ․՝ بكا‎‎), բնակչություն՝ 2,563
* **Զեյբին** (արաբ․՝ ذيبين‎‎), բնակչություն՝ 2,562
* Ում ալ-Ռումման (արաբ․՝ أم الرمان‎‎), բնակչություն՝ 1,775

Ծանոթագրություններ
------------------

1. ↑  Սիրիայի մարդահամար, 2004

|  |
| --- |
| 
  **Սիրիա**
 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
 Ալ-Սուեյդայի մարզ |
| --- |
|  |
| Ալ-Սուեյդայի գավառ | 
* Ալ-Սուեյդայի շրջան
* Ալ-Մազրաայի շրջան
* Ալ-Մուշաննաֆի շրջան

 |
|  |
| Շահբայի գավառ | 
* Շահբայի շրջան
* Շակկայի շրջան
* Ալ-Արիկայի շրջան
* Ալ-Սուրա ալ-Սաղիրայի շրջան

 |
|  |
| Սալխադի գավառ | 
* Սալխադի շրջան
* Ալ-Կուրեյյայի շրջան
* Ալ-Ղարիայի շրջան
* Զեյբինի շրջան
* Մալահի շրջան

 |
|  |
| Պորտալ։Սիրիա |

 |
Կարլսյո կոմունան Թրոմս ֆյուլքեի քարտեզին
**Կարլսյո** (նորվ.՝ Karlsøy), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Հանսեն բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 1046.92 կմ² տարածք։

Կարլսյոի զինանշանը
------------------

Կարլսյո կոմունայի զինանշանը իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված է սպիտակ գույնի արծվի գլուխ։

Բնակչություն
------------

Համաձայն 2007 թվականի մարդահամարի տվյալների՝ Կարլսյո կոմունայում բնակվում է 2404 մարդ։ Կոմունայի բնակչության քանակը վերջին 60 տարում նվազել է։

Պատկերասրահ
-----------

* 
* 
*

Աղբյուրներ
----------

* Store norske leksikon. (նորվեգերեն)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2011-05-14 Wayback Machine (նորվեգերեն)

Ծանոթագրություններ
------------------

1. 1 2 3  Jukvam, Dag (1999). "Historisk oversikt over endringer i kommune- og fylkesinndelingen". (նորվեգերեն)
**Ուազ** (ֆրանսերեն՝ *Oise*), դեպարտամենտ Ֆրանսիայի կենտրոնական մասում։

* Ուազ դեպարտամենտի կարգային թիվն է՝ 60։

Պատմական տեղեկություններ
------------------------

Պյերֆոն դղյակը
Ուազ դեպարտամենտը Ֆրանսիական հեղափոխության ժամանակ՝ 1790 թվականի մարտի 4-ին ստեղծված առաջին դեպարտամենտներից մեկն է։ Վաթերլոոյի ճակատամարտում կոալիցիայի հաղթանակից հետո բրիտանական զորքերն այս տարածքն օկուպացրած պահեցին 1815 թվականի հունիսից մինչև 1818 թվականի նոյեմբերը։ Զբաղեցնում է նախկին Պիկարդիա մարզի մի մասը և գտնվում է Փարիզից 75 կմ դեպի հյուսիս։
Բնակչությունը 816.1 հազար մարդ է։

Աշխարհագրական տվյալներ
----------------------

Ուազը շրջապատված է Սոմ, Էնա, Սեն-է-Մարն, Վալ-դը-Ուազ, Էր և Ծովափնյա Սեն դեպարտամենտներով։

Տարածքը 5860 կմ² է, ունի 693 համայնք։

### Օվեր սյուր Ուազ

Դեպարտամենտի տարածքում գտնվող Օվեր-սյուր-Ուազ քաղաքի անունը սերտորեն կապված է XIX իմպրեսիոնիստ այնպեսի նկարիչների անունների հետ, ինչպիսիք են Սեզանը, Պիսարոն, Վան Գոգը։ Վան Գոգը, իսկ ավելի ուշ՝ նաև նրա եղբայր Թեոն թաղվել են այստեղ։

Արտաքին հղումներ
----------------

* Պաշտոնական կայք Արխիվացված 2009-09-27 Wayback Machine


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Լարուսի · Մեծ կատալոնական · Մեծ նորվեգական |
|  |
| Չափորոշչային վերահսկողություն | BNF: 119451872 · GND: 4116741-7 · LCCN: n82099561 · SUDOC: 027401944 · VIAF: 144739790 · WorldCat VIAF: 144739790 |

 |
**Adria Airways՝** Սլովենիայի ավիաընկերություններից մեկը, որի գրասենյակը գտնվում է Լյուբլյանայում։ Ավիաընկերությունը նաև ունի գրասենյակներ հետևյալ քաղաքներում` Բրյուսելում, Ֆրանկֆուրտում, Մոսկվայում և Ցյուրիխում։ Ավիաընկերությունը դաշինք է կնքել Star Alliance-ի հետ։ Ավիաընկերությունը իրականացնում է կանոնավոր չվերթներ Եվրոպայում և Մերձավոր Արևելքում։

Պատմություն
-----------

Ավիաընկերությունը հիմնադրվել է 1961 թվականին Adria Aviopromet անվան տակ։ Ավիաընկերությունը իր առաջին չվերթը իրականացրել է Douglas DC-6 ինքնաթիռով։ 1968 թվականին ավիաընկերությունը փոխել է անունը Inex-Adria Airways: 1980 թվականի սկզբին ավիաընկերությունը դարձել է IATA-ի անդամ։

Ավիաընկերությունը վերջին մի քանի տարիների ընթացքում եղել է ծանր ֆինանսական իրավիճակում, իսկ 2015 թվականին Սլովենիայի կառավարությունը որոշում է սեփականաշնորհել ավիաընկերությունը։ 2015 թվականին ավիաընկերությունը կրել է կորուստ` 5 մլն եվրո։

Ուղղություններ
--------------

Adria Airways ավիաընկերությունը ողջ շաբաթվա ընթացքում իրականացնում է 170 նախատեսված չվերթներ Լյուբլյանայից։ Ռուսաստանում չվերթները իրականացվում են Մոսկվայից։

Չվերթ
-----

2015 թվականի օգոստոսին ավիաընկերության չվերթը կազմված էր հետևյալ տեսակի ինքնաթիռներից՝

Չվերթ  **Adria Airways** (2015 թվականի օգոստոսի տվյալներով)| Ինքնաթիռ | Շահագործված | Պատվերված | Կարողություն | Տարիք | Նշումներ |
| --- | --- | --- | --- | --- | --- |
| Airbus A319-111/132 | 3 | 0 | 144 | 16.3; 5.3; 5.3 |  |
| Bombardier CRJ-200LR | 2 | 0 | 48 |  | S5-AAG «Star Alliance» |
| Bombardier CRJ-700ER | 1 | 0 | 70 | 14.3 | Ինքնաթիռ «Łódź» |
| Bombardier CRJ-900LR | 6 | 0 | 84/86 | 5.7, 3.4, 3.1 | C-GZQR «Vesna» |
| **Ընդհանուր** | 12 | 0 | 1108 | 9.5 |  |

Ծանոթագրություններ
------------------

1. ↑
2. ↑  Adria Airways to join Star Alliance Common Information Technology Platform
3. ↑  Adria Airways Fleet Details and History
4. ↑  «Флот Adria Airways». Արխիվացված է օրիգինալից 2016 թ․ դեկտեմբերի 20-ին. Վերցված է 2016 թ․ օգոստոսի 5-ին.
5. ↑  ±6

Արտաքին հղումներ
----------------

* Պաշտոնական կայք *Adria Airways*
Էիգերսուն կոմունան Ռուգլան ֆյուլքեի քարտեզին
**Էիգերսուն** (նորվ.՝ Eigersund), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Էիգերսուն քաղաքն է։ Պաշտոնական լեզուն համարվում է Բուկմոլը։ Զբաղեցնում է 432.46 կմ² տարածք։

Էիգերսունի զինանշանը
--------------------

Էիգերսուն կոմունայի զինանշանը իրենից ներկայացնում է կանաչ գույնով ներկված վահան, ներքևի մասը սուր, որի վրա՝ կենտրոնական մասում պատկերված է կաղնու դեղին գույնի տերև։ Կաղնու տերևը խորհրդանշում է կոմունայի տարածքում առկա կաղնու ծառերի շատությունը։

Բնակչություն
------------

Համաձայն 2016 թվականի մարդահամարի տվյալների՝ Էիգերսուն կոմունայում բնակվում է 14 942 մարդ։ Վերջին 60 տարում բնակչության թվաքանակը կայուն աճ է արձանագրել։

Տնտեսություն
------------

Էիգերսուն կոմունանյի տնտեսության հիմնական ճյուղերն են նավագնացությունը, ձկնաարդյունաբերությունն ու զբոսաշրջությունը։

Պատկերասրահ
-----------

* 
* 
* 
*

Ծանոթագրություններ
------------------

1. ↑  07459: Alders- og kjønnsfordeling i kommuner, fylker og hele landets befolkning (K) 1986 - 2023 — Statistics Norway, 2023.
2. 1 2 3  Kristiania, Norge: W. C. Fabritius & sønners bogtrikkeri. p. 78.

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2007-10-01 Wayback Machine (նորվեգերեն)
**Ակուրա**, ճապոնական լյուքս դասի Հոնդա ընկերության ավտոմեքենայի մակնիշ է։ Կազմավորվել է 1986 թվականին։ Հանդիսանում է Հոնդա ընկերության բաժանմունքը։ Այն ներկայացվել է Հոնկ Կոնգում 1991 թվականին, Մեքսիկայում 2004 թվականին, Չինաստանում 2006 թվականին, Ռուսաստանում 2014 թվականին և Քուվեյթում 2015։ Հոնդան պլանավորում էր մուտք գործել նաև Ճապոնական հայրենական շուկա (JDM) 2008 թվականին, սակայն ֆինանսական խնդիրների պատճառով հետաձգեց և հետո հրաժարվեց 2008 թվականի ֆինանսական ճգնաժամի պատճառով։

Ակուրան առաջին լյուքս դասի ճապոնական ավտոմեքենան է>։ Իր թողարկման առաջին տարիներին Ակուրան ԱՄՆ-ում ամենաշատ վաճառվող լյուքս դասի մեքենաների շարքում էր։ Քանի որ վաճառքների ծավալը ընկավ 1990-ականների վերջին, 200-ականներին որոշվեց արդիականացնել մեքենան, ներդրվեցին նոր տեխնիկական լուծումներ։

1980-ականների հաջողությունը կապված էր Legend մոդելի թողարկման հետ, ինչն ավելի հաջող էր քան ճապոնական մյուս ավտոարտադրողների` Toyota-ի և Nissan-ի նույն լյուքս դասի մեքենաները։ 1990 թվականին թողարկվեց NSX մոդելը, որը պետք է մրցակցեր եվրոպական սպորտ դասի մեքենաների հետ։ 1993 թվականին թողարկվեց Legend կուպեն, որը Հոնդայի առաջին վեց փոխանցումատուփ ունեցող մեքենան էր։ 1990-ականների վերջին Ակուրան թողարկեց Type R-ը որը Integra կուպեի փոքր տեսակն էր։

2000-ականների սկզբին Ակուրան թողարկեց նոր մոդելներ, ներառյալ MDX-ը, որը պետք է փոխարիներ Integra կուպեին և սեդանին, RSX-ը և TSX-ը համապատասխանաբար։ RSX-ի S դասը CL-ն և TL-ն էին։ Ակուրան 2005 թվականինRL բազայի հիման վրա թողարկեց SH-AWD մոդելը, որը բոլոր քարշակ անիվների համակարգով մեքենա էր։ 2007 թվականին թողարկվեց RDX-ի SUV քրոսովերը, նախատեսված հյուսիսային ամերիկայի շուկայի համար։ 2010-ականներին Ակուրան թողարկեց նոր մոդելներ, ներառյալ ILX-ը, TLX-ը և RLX-ը

Ծանոթագրություններ
------------------

1. ↑  2007 Mid-Year CEO Speech (Japanese)  
Establishing A Sales Channel from the Customer Viewpoint, 2. Accelerating our effort in Japan to strengthen the core characteristics that make Honda unique, Summary of 2007 Mid-Year CEO Speech (English)  
ホンダ、高級車アキュラの国内発売延期 Արխիվացված 2007-08-24 Wayback Machine (Japanese)
2. ↑  «December 17, 2008 Summary of 2008 Year-End CEO Speech». Honda Worldwide. 2008 թ․ դեկտեմբերի 17. Վերցված է 2010 թ․ մարտի 26-ին.
3. 1 2  «A Short History of Japanese Luxury Cars». Businessweek.com. 2006 թ․ մայիսի 23. Արխիվացված օրիգինալից հունիսի 28, 2011-ին. Վերցված է 2011 թ․ հուլիսի 19-ին.

Արտաքին հղումներ
----------------


|  |  |
| --- | --- |
|  | ***Acura***էջը Վիքիպահեստում |

* Acura(անգլ.)
**Հարբեցողները**, 17-րդ դարի հոլանդացի նկարիչ Յան Ստենի նկարը։ «Հարբեցողները» նկարը պահվում է Էրմիտաժում, որտեղ այն հասել է 1764 թվականին Եկատերինա II-ի կողմից ձեռք բերած Յոհան Գոցկովսկու հավաքածուից։

Ծագում
------

Ստեղծագործությունը եկել է վաճառական Յոհան Գոցկովսկու նկարների հավաքածուի առաջին խմբաքանակից, որը պետք է վաճառվեր Պրուսիայի թագավոր Ֆրիդրիխ II-ին։ Վաճառքի պահին Ֆրիդրիխ II-ը չկարողացավ նկարների համար վճարել ամբողջ գինը և առաջարկը մերժեց։ Որպեսզի ցույց տա իր սեփական ֆինանսական կարողությունը, Ռուսաստանի կայսրուհի Եկատերինա IIը գնեց այս և այլ շատ նկարներ։

Նկարագրություն
--------------

Բուխարիի մոտ գտնվող սենյակում հարմարավետ տեղավորվել է տարեց զույգը։ Ընտանիքն աղքատ է. դրա մասին վկայում են սեփականատերերի էժանագին կահույքն ու հագուստը` առանց ատլասի, ժապավենաթելերի և զարդերի, թանկարժեք ժանյակների։

Նկարիչը գլխավոր հերոսներին բացահայտ ներկայացնում է հարբած։ Տղամարդը դեռ նստած է աթոռին, իսկ կինն արդեն քնում է։ Եվս մեկ րոպե, և նա կարող է ընկնել հատակին։ Սենյակի տեսարանը ուժեղացնում է խառնաշփոթի տպավորությունը՝ բուխարիի վրայի պատռված վարագույրը, հին ու երկար պատռված սփռոցի անցքերը, հատակին կոտրված կավե ամանեղենը։ Տան խառնաշփոթը լրացնում են նաև երկու կոշիկները՝ մեկը հատակին, որը կինն է գցել, իսկ մյուսը՝ սպասքի կողքին գտնվող դարակում։

Սա 17-րդ դարի այն մի քանի նկարներից մեկն է, որը պահպանել է փայտե վահանակը, որի վրա ստեղծվել է պատկերը։

Ծանոթագրություններ
------------------

1. ↑
2. 1 2  «Стен, Ян. 1625 или 1626-1679 ----Гуляки-----Голландия, Около 1660 г.». *Оф. сайт Музея "Эрмитаж"*.

Արտաքին հղումներ
----------------

* Նկարը Web Gallery of Art կայքում (անգլ.)
Անվան այլ կիրառումների համար տե՛ս՝ Գուանդուն (այլ կիրառումներ)

**Գուանդուն**, նահանգ Հարավային Չինաստանում, Հարավ-Չինական ծովի ափին։ Ստեղծվել է XVII դարի երկրորդ կեսին։ Տարածությունը 180,000կմ2 է (կղզիների հետ միասին), բնակչությունը՝ 106,000,000 միլիոն (2013), հիմնականում չինացիներ։ Վարչական կենտրոնը՝ Գուանչժոու։ Ռելիեֆում տիրապետող են լեռները (մինչև 1902 մ)։ Այս նահանգը Չինաստանի ամենատաք շրջանն է։ Հունվարի միջին ջերմաստիճանը 8-ից 16 °C հուլիսինը՝ 26-֊ից 28 °C, տարեկան տեղումները՝ 1200— 2000 մմ։ Ունի ջրառատ գետերի խիտ ցանց։ Գլխավոր և նավարկելի գետը Սիցզյանն է։

Գուանչժու

Աշխարհագրական դիրք
------------------

Գուանդուն նահանգը գտնվում է Չինաստանի հարավում, Հարավ-Չինական ծովի ափին (ափագիծը 4300կմ), նահանգի հարավում գտնվում է Լեիժու թերակղզին, գլխավոր ու նավարկելի գետը Սիցզյանն է։

Ժողովրդագրություն
-----------------

2005 թվականին Գուանդուն նահանգը Չինաստանում պաշտոնապես ճանաչվեց առաջինը՝ նահանգի բնակչությամբ։ Գուանդունը ունի ավելի մեծ բնակչություն քան Ֆրանսիան ու Գերմանիան։
Գուանդուն նահանգում, մեկից չորս տարեկան երեխաների մեջ, 130 տղու դիմաց կա ընդամենը 100 աղջիկ։

### Կրոնական կազմը

2012 թվականի հետազոտությունների համաձայն՝ նահանգի ընդամենը 7%ն է պատկանում խոշոր ու կազմակերպված կրոններին։ Մյուս 93%-ը կամ անկրոն է, կամ էլ պատկանում է ավանդական կրոնների։

Ծանոթագրություններ
------------------

1. ↑  National Database of Laws and Regulations — 2021.
2. ↑  «Sovereignty over the Spratly Islands – The China Post 22 June 2009». Chinapost.com.tw. 2009 թ․ հունիսի 22. Վերցված է 2012 թ․ ապրիլի 25-ին.
3. ↑  «China's excess males, sex selective abortion, and one child policy: analysis of data from 2005 national intercensus survey – Zhu et al. 338». bmj.com. Վերցված է 2012 թ․ ապրիլի 25-ին.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 239)։*  |
**Գրոնգի շրջան** (նորվ.՝ Grong kommune՝ *գրոնգ կոմունե*)՝ երկրորդ մակարդակի վարչական միավոր Նորվեգիայի Թագավորությունում։ Մտնում է Նուր Թրյոնդելագի մարզի մեջ։

Բնակչությունը խոսում է նորվեգերենով, սակայն պետական լեզուն նինորսկի ու բոքմալի միջև հստակ ընտրված չէ։

Պատմություն
-----------

Գրոնգի շրջանը հիմնադրվել է 1838 թվականի հունվարի 1-ին, երբ վարչական շրջանը դեռ գտնվում էր Շվեդիայի և Նորվեգիայի միացյալ թագավորության կազմում։

1874 թվականին կառուցվում է Գրոնգի եկեղեցին, 1877 թվականին՝ Հառռանի եկեղեցին, իսկ առավել հին եկեղեցին կառուցվել է ավելի քան երեք դար առաջ (Գլյոսհաուգի եկեղեցի, 1689)։ 1901 թվականի հունվարի 1-ին հյուսիսարևմտյան շրջան Հյոյլանդետը, որն ուներ 1046 մարդ բնակչություն, անջատվում է Գրոնգի շրջանից։

Նորվեգիայի անկախության շրջանում արդեն՝ 1923 թվականի հունվարի 1-ին Գրոնգի շրջանից անջատվում են հյուսիսարևելյան շրջան Ռյորվիկը (392 բնակիչ), հյուսիսարևմտյան շրջան Նամսկոգանը (469 բնակիչ), և կենտրոնական շրջան Հառանը (630 բնակիչ)։ Դրա արդյունքում Գրոնգի բնակչությունը հասնում է 1,272 մարդու։ 1964 թվականի հունվարի 1-ին Հառանի շրջանը (1,085 բնակիչ) դարձյալ միացվում է Գրոնգին։

Աշխարհագրություն
----------------

Գրոնգի շրջանը ընկած է Նամսեն գետի երկայնքով՝ Նամդալենի հովտում։ Այդ գետի երկու հիմնական վտակները՝ Սանդյոլա և Նեսելվա, նույնպես հոսում են այս շրջանի տարածքով։

Բանգսյոյնեի լճերը գտնվում են Սնոսայի և Օվերհալայի շրջանների հետ ունեցած սահմանին։ Շրջանի հարավարևելյան մի հատված գտնվում է Բլոյֆյելա Սկյակերֆյելա ազգային պարկը։

Նորվեգիայի բոլոր շրջանները, այդ թվում Գրոնգը, ունեն տասնամյա կրթական համակարգ, առողջապահական ու քաղաքացիական կառույցներ, սոցիալ-տնտեսական ծառայություններ և շրջանային ենթակայության ճանապարհներ։ Գրոնգը ղեկավարվում է շրջանային ղեկավարի միջոցով, ով իր հերթին ընտրում է քաղաքապետին։

Շրջանն ունի երեք հիմնական գյուղական բնակավայր՝ Հառանը, Բերգսմոյենը և Մեդյոն։

Տնտեսություն
------------

Եվրոպայի E6 մայրուղին անցնում է այս տարածքով. այն կտրում է Նամսեն գետը՝ այս շրջանի տարածքում։

Նույն կերպ այստեղով անցնում է Նուրլանսբանեն երկաթուղագիծը։ Այս տարածքում են գտնվում վերջինիս երկու երկաթուղային կայաններ՝ Գրոնգը Մեդյո քաղաքում և Հառանը՝ Հառան գյուղում։ Այժմ փակ է հին՝ Նամսոս երկաթգիծը, որը կապում էր Գրոնգը Նամսոսի հետ։

Գրոնգի շրջանից ոչ հեռու գտնվում են երեք տարածաշրջանային (Սնոսա, Նամսոս, Ռյորվիկ) և մեկ միջազգային (Թրոնհեյմ) օդանավակայաններ։

Պատկերասրահ
-----------

* Շրջանի եկեղեցիներ՝ Գլյոսհաուգ, Հառան, Գրոնգ
* 
* 
*

Ծանոթագրություններ
------------------

1. ↑  Jukvam, Dag (1999). "Historisk oversikt over endringer i kommune- og fylkesinndelingen" (PDF) (in Norwegian). Statistisk sentralbyrå.
2. ↑  Norske Kommunevåpen (1990). "Nye kommunevåbener i Norden". Retrieved 29 October 2008.

Կաղապար:Նուր Թրյոնդելագ
Գուլ կոմունան Բուսկերուդ ֆյուլքեի քարտեզին
Բուսկերուդ ֆյուլքեն Նորվեգիայի քարտեզին
**Գուլ** (նորվ.՝ Gol), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Գուլ քաղաքն է։ Պաշտոնական լեզուն նյունորսկն է։ Զբաղեցնում է 532.51 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։

Գուլի զինանշանը
---------------

Գուլ կոմունայի զինանշանը հաստատվել է 1985 թվականի սեպտեմբերի 13-ին և իրենից ներկայացնում է դեղին գույնով ներկված վահան, ներքևի մասը սուր, որի վրա պատկերված են սև գույնի երեք բանալիներ։ Բանալիները խորհրդանշում են Գուլի հին եկեղեցու բանալիները, որոնք հայտնաբերվել են պեղումների ժամանակ։

Տեսարժան վայրեր
---------------

Գուլ կոմունայում են գտնվում բազմաթիվ եկեղեցիներ, այդ թվում՝ նաև 1157–1216 թվականներին կառուցված Գուլի եկեղեցին, որոնք հանդիսանում են կոմունայի տեսարժան վայրերից։

Գուլ գյուղում կառուցվել է բացօթյա թանգարան, որը նվիրված է կոմունայի պատմության, սոցիալ-կենցաղային կյանքի պատկերավոր ներկայացմանը։ Այստեղ կարելի է տեսնել, թե ինչպես են հին ժամանակներում տարածաշրջանի բնակիչները կազմակերպել իրենց առօրյան։ Առկա բազմաթիվ շինություններից ամենահինը թվագրվում է 17-րդ դարով։

Բնակչություն
------------

Համաձայն 2007 թվականի մարդահամարի տվյալների՝ Գուլ կոմունայում բնակվում է 4439 մարդ։ Կոմունայի բնակչության քանակը վերջին 60 տարում աճ է գրանցել։

Պատկերասրահ
-----------

* 
* 
* 
*

Աղբյուրներ
----------

* Store norske leksikon.(նորվ.)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2007-10-01 Wayback Machine(նորվ.)

Ծանոթագրություններ
------------------

1. ↑
2. 1 2  *Juvkam D.* Historisk oversikt over endringer i kommune- og fylkesinndelingen — Statistics Norway, 1999. — P. 24. — ISBN 82-537-4684-9 — ISSN 0806-2056
3. 1 2 3  Jukvam, Dag (1999). "Historisk oversikt over endringer i kommune- og fylkesinndelingen".(նորվ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական · Մեծ նորվեգական |

 |